钦定古今图书集成/方舆汇编/职方典/第1324卷 > 《通济镇记》明·江璞
## 钦定古今图书集成/方舆汇编/职方典/第1324卷 > 《通济镇记》明·江璞

通济镇旧曰“大迳。”天顺以来，为无藉者所据，横征阴
窃，无所不至，商民病之。成化乙未，予奉命守郡，部民
凋弊滋甚。盖其地内接京师，外通岛裔，朝贡使命，岁
无虚日，惟夫役是繁，时之所遭，势所必至。居明年，乃
就旧址辟而广之，创屋百二十楹，无藉不律者惩而
去之，择民贫而端谨者使之居守，公取利惟薄。复以
之三为十。商旅饮食之需，利之所入，居守者白之总
领，呈府发县夫役，公私之费胥此焉出。东西各有门，
覆以楼，扁曰“通济”，盖以其既利于商，复利于民也。是
为《记》。